ליאה מישל צרפתי (באנגלית: Lea Michele Sarfati; נולדה ב-29 באוגוסט 1986) היא שחקנית טלוויזיה וזמרת אמריקאית ממוצא יהודי. ידועה בזכות תפקידה כרייצ'ל ברי בסדרה "Glee".
ב-28 בפברואר 2014, יצא אלבומה הראשון "Louder", שהגיע למקום הרביעי במצעד האלבומים האמריקאי בילבורד הוט 100.
מישל נולדה בברונקס, ניו יורק כבת יחידה וגדלה בניו ג'רזי. אמה, אדית טומסינה (לבית פורסלי) אחות, ממשפחה נוצרית-קתולית ממוצא איטלקי. אביה, מארק דייוויד צרפתי, ממשפחה יהודי-ספרדי ממוצא יווני. מישל גדלה כנוצריה, וציינה שאביה שמח ללכת עמה ועם אמה לכנסיות קתוליות.
בשנת 2009 החל מישל לככב בסדרה "Glee", שם היא שיחקה את רייצ'ל ברי, ילדה יהודייה בעלת שני אבות הומואים. בנוסף, רייצ'ל מתוארת כילדה אנוכית שרוצה לבצע את רוב השירים בעצמה, וזה מה שהיא אכן עושה. בעונה השנייה דמותה של רייצ'ל מתבגרת והיא מתחילה להתחשב גם ברצונות אחרים. מישל הייתה מועמדת לפרס אמי ולפרס גלובוס הזהב על משחקה בסדרה. בשנת 2011 שיחקה מישל לצד אשטון קוצ'ר זאק אפרון מישל פייפר ושרה ג'סיקה פרקר ושחקנים נוספים בסרט "סילבסטר בניו יורק". בנוסף היא שיחקה את דמותה של רייצ'ל ברי בסדרות אנימציה כגון "משפחת סימפסון" ו"המופע של קליבלנד", היא גם דובבה את דורותי בסרט "הקוסם מארץ עוץ". בין הפרסים בהם זכתה או הייתה מועמדת אליהם:מועמדת - טקס "פרסי בחירת הנוער", "גלובוס הזהב", "האמי", "הגראמי", "לווין". זכתה - פרסי "בחירת הקהל של ברודוויי", "פסטיבל הטלוויזיה של ניו יורק", "לווין", "גילדת השחקנים האמריקאית", "נשות השנה".
ב-28 בפברואר 2014 יצא אלבום הבכורה שלה, Louder שכולל בתוכו גם שיר מחווה לקורי מונטית׳. במאי 2014 יצא ספרה של מישל "Brunnete Ambition", (״אמביציה ברונטית״), שכולל חוויות שחוותה עד כה וטיפים לבריאות ויופי. . באותה שנה היא התארחה בפרק בסדרה "ילדי האנרכיה".
החל מ-2015, היא משחקת בסדרה מלכות הצעקה.
מישל פעילה למען זכויות להט"ב וזכויות בעלי חיים. בנובמבר 2009, מישל וג'ונתן גרוף גייסו כספים למען קהילת ההומואים והלסביות. בשנת 2008 הפיקה מישל קונצרט הנקרא "Alive in the World" למען מגדלי התאומים.
מישל יצאה בעבר עם מת'יו מוריסון. בנובמבר 2011, היא החלה לצאת עם קורי מונטית', ששיחק לצידה גם כבן זוגה בסדרה "Glee", עד למותו ביולי 2013 מתוצאה של מנת יתר של סמים. לאחר מותו היא כתבה לו שיר יחד עם הזמרת האוסטרלית סיה פרלר בשם "If You Say So". החל מיוני 2014, היא יוצאת עם הדוגמן מתיו פייץ'. הזוג הכיר במהלך צילומי קליפ לשירה של מישל "On My Way". בפברואר 2016 הם נפרדו לאחר כמעט שנתיים של זוגיות. ליה התארסה לזנדי ב אפריל 2018.
מישל היא דמוקרטית וליברלית ותמכה בבחירות ב-2012 בברק אובמה. היא תומכת בנישואים חד מיניים וזכויות בעלי חיים. על עבודתה עם בעלי חיים היא קיבלה פרס מארגון "אנשים למען יחס מוסרי לבעלי חיים".
אוחזר מתוך "https://he.wikipedia.org/w/index.php?title=ליאה_מישל&oldid=23847776"
דף זה נערך לאחרונה ב־13:41, 18 בספטמבר 2018.